
ПРОГРАМА

за развитие на физическото възпитание и спорта

в община Ардино



Програмата за развитие на физическото възпитание и спорта е основен документ на община Ардино, който анализира състоянието и очертава тенденциите за развитие на спорта с цел подобряване здравето и физическото развитие на гражданите на общината.



I. ОСНОВНО ПОЛОЖЕНИЕ.



За пълноценното и хармонично функциониране на спортната дейност решаваща е ролята на местните органи на самоуправление. Това се обуславя от факта, че в техните прерогативи е фокусирана цялата социално- икономическа и културна политика на държавата, както и съответните финансови, материално –технически и демографски условия за нейното реализиране на местно ниво. Това определя и конкретните задължения на общинските власти за подобряване на здравето и физическата дееспособност на гражданите, което предполага да включва:



- стопанисване и рационално използване на материалната спортна база от всички слоеве на населението;



- провеждане на активна пропаганда и организаторска дейност за внедряване на здравословен начин на живот като неразделна част от битовата култура на всеки гражданин;



- активна подкрепа на съответните спортни клубове и други обществени териториални сдружения за провеждане на тренировъчна и състезателна дейност, както и други разнообразни форми на двигателна активност – туризъм, активен отдих сред природата, съчетан с други форми за осмисляне на свободното време – събори, празници и културно обществени мероприятия;



- осигуряване на необходимите средства за тези дейности от общинския бюджет, собствени приходи на обществени организации, парични средства от различни външни донори.



II. СТРАТЕГИЧЕСКАТА ЦЕЛ на Програмата очертава виждането на местното управление за развитие на спорта на територията на община Ардино, а именно утвърждаване на физическото възпитание и спорта като средство за подобряване на здравето и физическата годност на населението, максимално разширяване дела на обхванатите в организирания спорт за всеки от разнообразни социални групи, както и издигане на спортния престиж на местните спортисти  на регионално, национално и световно равнище.  



III. СТРАТЕГИЧЕСКИ ПОДЦЕЛИ.



1. Осъществяване на необходимата координация, синхрон и оперативно взаимодействие между общинската администрация от една страна и спортните клубове от друга.



2.   Изготвяне на ежегоден спортен календар на община Ардино, който чрез съвкупност от спортни мероприятия да се превърне в основен двигател на спорта сред децата и младежта  в общината.
3.  Модернизация на спортната инфраструктура, която да задоволи потребностите на населението от спортни занимания и физически упражнения и спорт.



4.  Осигуряване на оптимални условия и възможности за практикуване на спорт за всички и социален туризъм.



5.  Планиране на медийна политика, съобразена с постиженията на местните спортисти в различните спортове в общината.



IV. ОБХВАТ НА ПРОГРАМАТА



1.  Спорт за всички и социален туризъм. Спорт в свободното време.



Приоритетна област в общинската политика по отношение на спорта е приобщаването на широк слой от населението и особено на децата и младежите към активен двигателен режим и здравословен начин на живот. Това направление включва всички занимания с физически упражнения и спорт като свободна и спонтанна дейност за удовлетворение и отдих, подобряване на физическата кондиция и психично напрежение. Всичко това би се осъществило при епизодични спортни прояви превърнали се в традиции и добре организирани дейности.



2. Физическо възпитание и спорт в учебните заведения.



Необходимо е спорта в детските градини и училищата, който е доказал своята ефективност при провеждането на начална спортна подготовка на широк кръг от ученици и осъществяването на подбора и селекцията на талантливи деца за спортните клубове да бъде запазен.



При назначаване на учители по физическо възпитание в училищата следва да се има предвид наличната спортна база на територията на училището, традициите на различните спортове практикувани в общината, активността на спортните клубове, както и и интереса и желанието на децата да практикуват определен спорт.



3.  Физически упражнения и спорт за хора с увреждания и неравностойно положение.
Това направление е с нарастващи социални функции. То се характеризира с широк диапазон от специализирани средства, способи и форми за въздействие върху двигателните и психически функции, с оглед осигуряване на една ефективна коригираща и поддържаща рехабилитация, активен отдих, осмисляне на свободното време и пълноценна реализация в обществения живот. Община Ардино се ангажира със създаване на оптимални условия за преодоляването на изолацията и нетолерантността към хората с увреждания.
Място и внимание в това направление трябва да се отдели на децата в неравностойно положение без оглед на социалното положение.



4. Спортно майсторство.
Спортното майсторство заема особено място в системата на българския спорт. Този раздел включва деца, юноши и пълнолетни лица, осъществяващи системна тренировъчна и състезателна дейност, организирана и контролирана от спортните федерации. На национално ниво това са различните спортни федерации и съюзи. На местно ниво това са спортните клубове и сдружения, и изградените към тях детско- юношески спортни школи, където под ръководството на правоспособни треньори и инструктори се води целенасочена подготовка и участие в състезания по видове спорт, възрастови групи и пол. Системата спортно майсторство включва две подсистеми, а именно:



- детско – юношеският спорт, трябва да бъде съобразен със съвременните тенденции в развитието на елитния спорт – преди всичко неговата професионализация. Оптимизирането на тази подсистема на спортно майсторство трябва да се извърши върху принципа на повишаване на качествените показатели за сметка на количествени показатели.



- спорт за високи постижения – стремежът на всеки един от спортните ни клубове е насочен към създаването на елитни състезатели, които от своя страна ще привлекат още деца желаещи да спортуват. За община Ардино е приоритет запазване на традициите и издигане на престижа на спортните ни клубове.



5. Спортни обекти и съоръжения.



Спортните обекти и съоръжения са важен фактор за ефективното функциониране на системата за физическо възпитание и спорт. Това налага постоянна модернизация на съществуващата спортна база и нейното привеждане в съответствие с утвърдените международни стандарти и изисквания на Европейския съюз. Една от основните форми за обвързване на Общината в развитието на спорта е осигуряване средства за тяхната експлоатация, ремонт, реконструкция и модернизация. Затова общинските власти ежегодно планират средства от общинския бюджет и търсят варианти за външно финансиране за възстановяване и експлоатация на спортните обекти общинска собсвеност.



V. ФИНАНСОВО И ИНФОРМАЦИОННО ОСИГУРЯВАНЕ.
1. Финансирането на дейностите по Програмата за развитие на физическото възпитание и спорта в община Ардино е основен фактор за нейното ефективно изпълнение. Основни източници за финансиране са:



1.1. Община Ардино.



1.2. Средства от външни източници – проекти по структурни фондове на Европейския съюз, други национални програми и проекти на Министерството на младежта и спорта.



1.3. Собствени приходи на организациите.



1.4. От спонсорство и дарение.



2. Информационно осигуряване на Програмата е свързано с реализирането на информационна политика в областта на физическото възпитание и спорта, която изисква рационално използване на съвременните възможности за средствата за масова информация – печатни издания, радио, телевизия и интернет.



За осъществяване на по ефективна информационна политика е нужно да насочим внимание към:



- Възпитание на младите в потребността от спорта, чрез средствата за масова информация и системно информиране на обществото за предимствата и ползата от заниманията с физически упражнения и спорт;



- Да се запознава обществото с успехите на местните спортисти и отбори;



- Обществеността трябва да се запознае с труда, който полагат спортистите и треньорите по време на подготовката си;



- Да продължи търсенето и използването на възможностите на интернет за новостите в спорта, за ползата от спорта като борба срещу наркоманията употребата на алкохол, агресията и други негативи от напрегнатото ежедневие.



VI. ОЧАКВАНИ РЕЗУЛТАТИ.



1. Предизвикване на интерес и създаване на мотивация в учениците, младежите и гражданите в общината за практикуване на физически упражнения и спорт.



2. Подобряване на физическата дееспособност на учениците, разнообразяване и осмисляне на свободното им време, като противодействие на негативните явления в обществото.



3. Мотивиране на спортните специалисти и треньорите в спортните клубове и пълноценното им включване за реализиране на програмата.



4. Ефективно стопанисване и модернизиране на спортната база в общината.



5. Подобряване координацията и взаимодействието между партньорите ангажирани с реализацията на програмата.

_____________________________________________________________________________________
Република България, област Кърджали  

гр. Ардино, ул.”Бели брези” № 31

тел. +3651 4238;   факс +3651 4568

e-mail:   ardino@abv.bg
